Ar chasta askellek, anvet ivez kasta ar gouennerien, a vez graet eus an amprevaned yaouank a ya da sevel krugelladoù merien-gwenn all hag a zo gouest da ouennañ. An amprevaned-se a vez peurliesañ ar merien-gwenn nemeto gant lagadoù diorroet-mat, daoust mo deus al labourerien lagadoù kevrennek diorroet-mat e spesadoù eoster zo, hag, e spesadoù all, soudarded zo o deus lagadoù ivez. Ar merien-gwenn zo war-nes dont da vezañ amprevaned askellek (diglok eo o zreuzfurmadur) a ya dober un iskasta e lod eus ar spesadoù, a dalvez da labourerien (pseudergates) hag ivez da ouennerien challus ouzhpenn. Gouest eo an hiniennoù-se da gemer lech ur ouennerez varv hag, e spesadoù zo dan nebeutañ, e krog meur a hini da ouennañ war un dro pa varv ar rouanez kentañ.